El Mocador és la ‘Falla Més Igualitària de Sagunt 2019’
16 de març 2019

![](/media/5w1c1fmu/67mocador-1.jpg)  
  

El premi a la Falla Més Igualitària de Sagunt 2019, en la seua onzena edició, s'ha concedit a la Falla El Mocador ja que, segons el jurat, és l'associació cultural fallera de la localitat que millor projecta una imatge igualitària en el seu conjunt.

  

Este premi, dotat amb 500 euros i atorgat per la delegació d'Igualtat, s'ha donat a conéixer per la Federació Junta Fallera de Sagunt en el lliurament de premis celebrat esta vesprada.

  

Este guardó ha consistit a premiar la comissió fallera més igualitària a través del monument plantat en el municipi, activitats i llibret, que millor han projectat una imatge respectuosa amb la dignitat de les dones i les relacions igualitàries entre les persones amb la finalitat d'aconseguir una societat més justa, lliure i igualitària.

  

Set han estat les associacions culturals falleres que s'han presentat en esta edició, la Falla Plaza Rodrigo i Adjacents, la Falla El Romano, la Falla Santa Anna, la Falla Els Vents, la Falla Teodor Llorente, la Falla La Palmera i la Falla El Mocador.

  

El jurat ha estat compost per la regidora d'Igualtat i presidenta del Consell Municipal de la Dona, María Giménez, personal tècnic de l'Àrea d'Igualtat, i altres integrants del Consell de la Dona.

  

![](/media/cuupaqvp/67mocador-2.jpg)  
  

La regidora d’Igualtat María Giménez s’ha mostrat molt satisfeta i ha dit que “**les Falles tenen un gran potencial per vehicular a tota la societat els valors d’igualtat i diversitat que volem promoure i visibilitzar des de l’Ajuntament de Sagunt**".

  

“**És un premi molt rellevant i pioner en la nostra Comunitat, i així ho demostra el que fet que cada any més Falles s’interessen, i també altres localitats valencianes. Hem de donar l’enhorabona a totes les falles pel seu treball i compromís amb la igualtat i l’esforç que han realitzat per incorporar la perspectiva de gènere en totes les activitats**”, ha manifestat la delegada.

  

Giménez ha insistit que Sagunt és una ciutat que “**aposta decididament per incorporar la perspectiva de gènere en tots els àmbits i, com no, també a les nostres festes, per tant, esperem que este premi continue, i animem a totes les associacions culturals falleres perquè hi participen**”.​

![](/media/twijge1d/66c_fallaigualitaria.jpg)  

###   

​

*   [](http://www.facebook.com/sharer.php?u=https://aytosagunto.es/va/actualitat/el-mocador-es-la-falla-mes-igualitaria-de-sagunt-2019/ "Facebook")
*   [](http://twitter.com/share?url=https://aytosagunto.es/va/actualitat/el-mocador-es-la-falla-mes-igualitaria-de-sagunt-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mocador-es-la-falla-mes-igualitaria-de-sagunt-2019/ "Linked In")
*   [](mailto:?body=https://aytosagunto.es/va/actualitat/el-mocador-es-la-falla-mes-igualitaria-de-sagunt-2019/)